open-index/open-wikipedia-markdown huggingface dataset:
เหตุการณ์การทำลายมัสยิดบาบรี

**เหตุการณ์การทำลายมัสยิดบาบรี** () เกิดขึ้นเมื่อวันที่ 6 ธันวาคม 1992 โดยม็อบนักกิจกรรมจากวิศวฮินดูบริษัทและสังฆบริวารอันเป็นเหตุการณ์สำคัญของข้อพิพาทอโยธยา โดยมีเป้าหมายคือการทำลายมัสยิดบาบรีในเมืองอโยธยา รัฐอุตตรประเทศ ภายหลังการเดินขบวนเชิงการเมืองที่จัดขึ้นโดยหน่วยงานชาตินิยมฮินดูกลายมาเป็นเหตุการณ์ที่มีความรุนแรง

ตามขนบของศาสนาฮินดู อโยธยาเป็นสถานที่ประสูติของพระราม เทพเจ้าสำคัญในศาสนาฮินดู นายพลมีร์บากีได้สร้างมัสยิดบาบรีขึ้นในศตวรรษที่ 16 ตามพระราชกระแสของจักรพรรดิบาบูร์แห่งจักรวรรดิโมกุล บนจุดที่ชาวฮินดูบางส่วนระบุว่าเป็น *[[Ram Janmabhoomi|รามชนมภูมิ]]* (สถานที่ประสูติของพระราม) กรมสำรวจโบราณคดีอินเดียระบุว่ามัสยิดนั้นตั้งอยู่บนที่ดินที่ในอดีตเคยเป็นที่ตั้งของสิ่งก่อสร้างที่ไม่ได้เป็นของอิสลามมาก่อน ในทศวรรษ 1980s องค์กรวิศวฮินดูบริษัท (VHP) ได้เริ่มแคมเปญสนับสนุนการก่อสร้างมนเทียร (โบสถ์พราหมณ์) ขึ้นบนพื้นที่ดังกล่าว โดยมีพรรคภารตียชนตา (BJP) สนับสนุน ได้มีกิจกรรมและการเดินขบวนต่าง ๆ เกิดขึ้นเพื่อตอบรับกับกิจกรรมนี้ รวมถึงกิจกรรม *[[Ram Rath Yatra|รามรถยาตรา]]* ซึ่งนำโดย L. K. Advani การเรียกร้องนี้ได้รับการหนุนโดยคำสั่งศาลประจำอำเภอ ที่ซึ่งในปี 1986 ได้ระบุให้เปิดสถานที่นี้สำหรับการบูชาสำหรับชาวฮินดู คำสั่งศาลนี้ได้รับการรับรองโดยนายกรัฐมนตรีอินเดียในขณะนั้น ราชีพ คานธี นักการเมืองของพรรคคองเกรส ผู้ซึ่งกำลังเสาะหาการสนับสนุนจากชาวฮินดูหลังเขาพ่ายแพ้ในคดีความชาห์ บะโน อย่างไรก็ตามพรรคคองเกรสได้แพ้ในการเลือกตั้งทั่วไปในปี 1989 ในขณะที่พรรค BJP มีที่นั่งในสภาเพิ่มขึ้นจาก 2 เป็น 88 ในการเลือกตั้งครั้งนั้น

ในวันที่ 6 ธันวาคม 1992 ได้มีการเดินขบวนที่จัดโดย VHP และพรรค BJP ที่พื้นที่ดังกล่าว โดยมีอาสาสมัครจำนวน 150,000 คนในชื่อ *[[Kar Sevak|กรเสวก]]* เข้าร่วม การเดินขบวนนี่นในที่สุดได้กลายเป็นเหตุรุนแรงและกลุ่มคนซึ่งมากกว่ากองกำลังรักษาความปลอดภัยได้เข้าทำลายมัสยิด จากการตรวจสอบพบว่ามี 68 คนเป็นผู้มีส่วนเกี่ยวข้องในความรุนแรงนี้ ในจำนวนนี้มีผู้นำหลายคนจากทั้งพรรค BJP และ VHP การทุบทำลายนี้ได้นำไปสู่การจลาจลในชุมชนต่าง ๆ ระหว่างชาวฮินดูกับชาวมุสลิมอันนำไปสู่ผู้เสียชีวิตมากกว่า 2,000 คน ทั้งในประเทศอินเดียและในปากีสถานกับบังกลาเทศ

## อ้างอิง

## แหล่งข้อมูลอื่น
* *[[Ayodhya 6 December 1992]]* () by P. V. Narasimha Rao
* *Indian Controversies: Essays on Religion in Politics* by Arun Shourie, New Delhi: Rupa & Co, 1993. .
* Ayodhya Verdict page at *[[The Times of India]]*

หมวดหมู่:ประเทศอินเดียในปี พ.ศ. 2535
 
หมวดหมู่:การจลาจลในประเทศอินเดีย
หมวดหมู่:การโจมตีมัสยิด
หมวดหมู่:กรณีพิพาทอโยธยา
หมวดหมู่:ประวัติของรัฐอุตตรประเทศ
หมวดหมู่:การจลาจลทางศาสนา
ข้อตกลงฏออิฟ

**ข้อตกลงฏออิฟ** (;  / *ittifāqiyat al-Ṭā’if*) ชื่ออื่นว่า ข้อตกลงประนีประนอมห่งชาติ (National Reconciliation Accord) หรือ เอกสารข้อตกลงแห่งชาติ (Document of National Accord) เป็นข้อตกลงที่ได้บรรลุเพื่อวาง "รากฐานการยุติสงครามกลางเมืองและกลับสู่ภาวะปกติทางการเมืองในเลบานอน" ข้อตกลงนี้เจรจากันในเมืองฏออิฟ ประเทศซาอุดีอาระเบีย ด้วยความมุ่งหมายที่จะยุติสงครามกลางเมืองเลบานอนซึ่งดำเนินมาหลายทศวรรษ และที่จะยืนยันซ้ำถึงอำนาจของเลบานอนในเขตเลบานอนใต้ (ซึ่งขณะนั้นมีกองทัพเลบานอนใต้ปกครอง และมีกองทหารของอิสราเอลคอยหนุน) ข้อตกลงนี้ลงนามกันเมื่อวันที่ 22 ตุลาคม ค.ศ. 1989 และรัฐสภาเลบานอนให้สัตยาบันในวันที่ 5 พฤศจิกายน ค.ศ. 1989 และแม้ข้อตกลงจะกำหนดกรอบเวลาให้ถอนกองทัพซีเรียออกไปภายในสองปี แต่กว่าจะมีการถอนกองทัพอย่างแท้จริงก็ใน ค.ศ. 2005

## การปฏิรูปการเมือง

ข้อตกลงนี้ระบุถึงการแก้ไขเพิ่มเติมรัฐธรรมนูญหลายประการ ซึ่งมีผลใช้บังคับหลังจากที่ประธานาธิบดีฮราวี (Hrawi) ลงนามในเดือนกันยายน ค.ศ. 1990 และก่อให้เกิดความเปลี่ยนแปลงที่สำคัญ เป็นต้นว่า

* อัตราส่วนของคริสตชนต่อชาวมุสลิมในรัฐสภาลดลงจาก 6:5 เป็น 1:1
* ระยะเวลาดำรงตำแหน่งของประธานรัฐสภาเพิ่มจากหนึ่งปีเป็นสี่ปี
* มาตรา 17 ของรัฐธรรมนูญ ได้รับการแก้ไขเพิ่มเติมจาก "อำนาจบริหารเป็นของประธานาธิบดีแห่งสาธารณรัฐ ผู้ใช้อำนาจนั้นโดยมีรัฐมนตรีของตนคอยช่วยเหลือ" เป็น "อำนาจบริหารเป็นของคณะรัฐมนตรี ผู้ใช้อำนาจนั้นตามบทบัญญัติของรัฐธรรมนูญนี้"
* มีการลดทอนอำนาจประธานาธิบดีลงระดับหนึ่ง เช่น
** กำหนดให้ต้องปรึกษารัฐสภาก่อนเสนอชื่อนายกรัฐมนตรี
** ห้ามแต่งตั้งหรือถอดถอนรัฐมนตรีโดยพลการ (ต้องได้รับความเห็นชอบจากคณะรัฐมนตรีก่อน)
** กำหนดให้เสนอร่างกฎหมายต่อคณะรัฐมนตรีพิจารณาก่อนส่งให้รัฐสภาต่อ จากเดิมที่ส่งให้รัฐสภาได้โดยตรง
** การเสนอชื่อหรือถอดถอนเจ้าหน้าที่ของรัฐเป็นหน้าที่ของคณะรัฐมนตรีแทน แต่ในความเป็นจริงแล้ว ข้อนี้ไม่มีผลต่อการดำเนินชีวิตในทางการเมืองมากนัก เพราะปกติรัฐมนตรีจะเสนอชื่อข้าราชการให้คณะรัฐมนตรีพิจารณาเห็นชอบ ก่อนจะส่งให้ประธานาธิบดีแต่งตั้งอีกชั้นหนึ่งอยู่แล้ว

## อ้างอิง

หมวดหมู่:สงครามกลางเมืองเลบานอน
หมวดหมู่:สนธิสัญญา
หมวดหมู่:ความตกลงระหว่างประเทศ
หมวดหมู่:ข้อตกลงระหว่างประเทศ
การปฏิวัติซีดาร์

**การปฏิวัติซีดาร์** (; ) หรือ **การลุกฮือเพื่อเอกราช** (; ) เป็นกลุ่มการชุมนุมประท้วงในประเทศเลบานอน (โดยเฉพาะในเมืองหลวงเบรุต) ที่ปะทุขึ้นหลังการลอบสังหารเราะฟีก อัลฮะรีรี อดีตนายกรัฐมนตรีเลบานอน การเคลื่อนไหวนี้เป็นที่ยอมรับและจดจำในฐานะการเรียกร้องที่ใช้สันติวิธีและปราศจากความรุนแรง และใช้เพียงวิธีการต่อต้านอย่างสงบ

เป้าหมายหลักของการชุมนุมคือการถอนกำลังทัพของซีเรียออกจากเลบานอน และขับไล่รัฐบาลที่สนับสนุนซีเรียอย่างหนักออกจากตำแหน่งโดยแทนที่ด้วยผู้นำที่ปราศจากการชักจูงทางการเมืองมากขึ้น, การตั้งคณะกรรมการนานาชาติเพื่อสอบสวนการฆาตกรรมของอดีตนายกรัฐมนตรีอัลฮะรีรี, การลาออกของเจ้าหน้าที่ความมั่นคง และการจัดการเลือกตั้งทั่วไปที่เป็นอิสระและเป็นประชาธิปไตย ผู้ประท้วงเรียกร้องไม่ให้มีอิทธิพลของซีเรียในการเมืองเลบานอนอีก นับตั้งแต่การชุมนุมเริ่มปะทุขึ้น ซีเรียได้ตั้งกองกำลังไว้ 14,000 นาย รวมถึงเจ้าหน้าที่อื่นในเลบานอน ผลจากการประท้วงทำให้กองกำลังซีเรียถอนทัพออกจากเลบานอนโดยสมบูรณ์ในวันที่ 27 เมษายน 2005 ประกอบกับการล้มเลิกรัฐบาลที่สนับสนุนซีเรีย ซีเรียเข้ามามีบทบาทในการเมืองของเลบานอนนับตั้งแต่การเข้ายึดครองเลบานอนของซีเรียในสงครามกลางเมืองเลบานอน

สัญลักษณ์ที่ใช้ในการประท้วงคือผ้าพันคือสีขาวและแดง ประกอบกับคำขวัญ *Hurriyyeh, Siyedeh, Istiqlel* (เสรีภาพ, อธิปไตย, เอกราช)

## อ้างอิง

หมวดหมู่:ประเทศเลบานอน
หมวดหมู่:การปฏิวัติ
หมวดหมู่:พ.ศ. 2548
โคลสคอมแบต: เฟิสต์ทูไฟต์

***โคลสคอมแบต: เฟิสต์ทูไฟต์*** () เป็นวิดีโอเกมยิงมุมมองบุคคลที่หนึ่งทางทหาร ที่สร้างโดยเดสติเนียร์สตูดิโอส์สำหรับไมโครซอฟท์ วินโดวส์, แมคอินทอช และเอกซ์บอกซ์ ซึ่งเปิดตัวในเดือนเมษายน ค.ศ. 2005 โดยผู้เล่นจะบังคับการชุดยิงของนาวิกโยธินสหรัฐสามคนในสถานการณ์สมมติที่เหมือนจริง ซึ่งสหประชาชาติส่งนาวิกโยธินไปยังประเทศเลบานอนเมื่อนายกรัฐมนตรีของพวกเขาป่วย และซีเรียกับอิหร่านได้ส่งกองกำลังเพื่อหนุนกลุ่มบางกลุ่ม

เกมดังกล่าวมีรูปจำลองทางจิตวิทยาสำหรับตัวละครเอไอทุกตัว รวมถึงศัตรู, พลเรือน และสมาชิกในทีม ซึ่งไม่ควรเล่นเกมสองเกมเหมือนกันเนื่องจากความแปรปรวนของปฏิกิริยามนุษย์จำลองต่อความตึงเครียด

เกมนี้ได้รับการออกแบบโดยใช้ข้อมูลจากนาวิกโยธินประจำการและเกษียณอายุจากกองพันทหารที่ 3 หน่วยนาวิกโยธินที่ 1 ที่เพิ่งเข้าร่วมการรบรอบเมืองฟัลลูจาห์ ประเทศอิรัก ในช่วงปฏิบัติการแฟนธอมฟิวรีซึ่งกลายเป็นที่รู้จักในชื่อยุทธการที่ฟัลลูจาห์ครั้งที่สอง

ต่อมา เกมดังกล่าวได้รับการย้ายไปยังระบบวีในชื่อ*มารีนส์: มอเดิร์นเออร์แบนคอมแบต*

## โครงเรื่อง
ผู้เล่นจะสวมบทบาทเป็นสิบตรีเหล่าทหารนาวิกโยธินสหรัฐพร้อมกับสัญญาณเรียกแกลดิเอเตอร์ 2 ซึ่งนายกรัฐมนตรีเลบานอนล้มป่วย และต้องออกจากตำแหน่งชั่วคราวเพื่อพักฟื้น เมื่อเห็นโอกาสสำคัญในการควบคุม เลบานอน, ซีเรีย และอิหร่านจึงเริ่มจัดส่งกลุ่มผู้ก่อการร้ายในประเทศ เมื่อเหตุการณ์ลุกลามมากขึ้น เหล่านาวิกโยธินจึงแทรกเข้าไปในเบรุตเป็นครั้งที่สาม

### ฝ่ายศัตรู
* **กลุ่มติดอาวุธ**: กลุ่มติดอาวุธเป็นกลุ่มของอดีตกำลังพลของกองทัพบกเลบานอนที่ทำงานร่วมกับกองทหารซีเรีย พวกเขาได้รับการนำโดยอักบาร์ อัล-โซอูด อดีตทหารบกและพ่อค้าอาวุธ
* **ขบวนการอะทาช**: ขบวนการอะทาชเป็นองค์กรของผู้นับถือศาสนาอิสลามหัวรุนแรงซึ่งได้รับการสนับสนุนจากอิหร่าน พวกเขาได้รับการนำโดยทาริก กอดัน นักบวชมุสลิมผู้ทรงอิทธิพล ซึ่งอาจเป็นหุ่นเชิดของรัฐบาลอิหร่าน
* **[[กองทัพบกซีเรีย]]**: กองทัพบกซีเรียยึดครองพื้นที่ส่วนใหญ่ของเบรุต และติดตั้งอาวุธหนัก รวมถึงรถลำเลียงพลหุ้มเกราะ พวกเขาได้รับการนำโดยนายพลบักร์ อดีตทหารบกเยเมน และเป็นผู้ต้องสงสัยว่าเป็นผู้ก่อการร้าย
* **[[กองกำลังโกดส์|หน่วยรบพิเศษอิหร่าน]]**: หน่วยคอมมานโดกลุ่มเล็ก ๆ ที่ได้รับการฝึกมาอย่างดี โดยทำงานร่วมกับอะทาช พวกเขาได้รับการนำโดยอับดุลละฮ์ บิน คาทาน ผู้บัญชาการทหารบกและผู้สนับสนุนการก่อการร้าย

## อ้างอิง

หมวดหมู่:เกมออนไลน์มัลติเพลเยอร์
หมวดหมู่:วิดีโอเกมแบบร่วมมือกัน
หมวดหมู่:วิดีโอเกมที่ออกวางจำหน่ายในปี พ.ศ. 2548
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์
หมวดหมู่:เกมสำหรับแมคโอเอส
หมวดหมู่:เกมสำหรับนินเท็นโดวี
หมวดหมู่:วิดีโอเกมเกี่ยวกับเหล่านาวิกโยธินสหรัฐ
หมวดหมู่:วิดีโอเกมที่พัฒนาขึ้นในสหรัฐ
หมวดหมู่:วิดีโอเกมที่มีฉากในประเทศเลบานอน
สำนักงานเศรษฐกิจการคลัง

**สำนักงานเศรษฐกิจการคลัง** () หรือย่อว่า **สศค.** เป็นส่วนราชการระดับกรม ในสังกัดกระทรวงการคลัง มีหน้าที่เสนอแนะและออกแบบนโยบาย แผน และมาตรการเกี่ยวกับการคลังและภาษีอากร วางแผนและดำเนินการเกี่ยวกับความร่วมมือทางการเงินและการธนาคารระหว่างประเทศและองค์กรระหว่างประเทศ และวางแผนประสานและดำเนินการเกี่ยวกับความร่วมมือทางการเงินและการคลังระหว่างประเทศและองค์กรระหว่างประเทศ

## ประวัติ
สำนักงานเศรษฐกิจการคลัง จัดตั้งเมื่อวันที่ 18 ตุลาคม 2504 ตามพระราชบัญญัติปรับปรุงกระทรวง ทบวง กรม (ฉบับที่ 9) พ.ศ. 2504 ตามดำริของนายสุนทร หงส์ลดารมภ์ รัฐมนตรีว่าการกระทรวงการคลังในสมัยนั้น ที่เห็นว่าจำเป็นต้องมีการนำวิทยาการแผนใหม่ เข้ามาใช้ในการบริหาร และการกำหนดนโยบายการคลัง ตลอดจนจนจะต้องมีองค์กร หรือจุดรวม ที่จะสามารถประสานกิจกรรม ที่เกี่ยวกับเศรษฐกิจ และการคลังของประเทศ จึงควรต้องมีการจัดตั้งหน่วยงานที่เหมาะสม 

## หน่วยงานในสังกัด
หน่วยงานในสังกัดเป็นไปตามกฎกระทรวงแบ่งส่วนราชการสำนักงานเศรษฐกิจการคลัง (ฉบับ 2) พ.ศ. 2555 

# สำนักงานเลขานุการกรม 
# ศูนย์เทคโนโลยีสารสนเทศ 
# สำนักกฎหมาย 
# สำนักนโยบายการคลัง 
# สำนักนโยบายการออมและการลงทุน
# สำนักนโยบายพัฒนาระบบการเงินภาคประชาชน 
# สำนักนโยบายภาษี 

# สำนักนโยบายระบบการคุ้มครองผลประโยชน์ทางการเงิน 
# สำนักนโยบายระบบการเงินและสถาบันการเงิน 
# สำนักนโยบายเศรษฐกิจมหภาค 
# สำนักนโยบายเศรษฐกิจระหว่างประเทศ
# กลุ่มพัฒนาระบบบริหาร 
# กลุ่มตรวจสอบภายใน 
#กลุ่มที่ปรึกษาเศรษฐกิจและการคลังในต่างประเทศ

## รายนามผู้อำนวยการ

## อ้างอิง

บริหารหนี้สาธารณะ
หมวดหมู่:องค์การที่ก่อตั้งในปี พ.ศ. 2504
หมวดหมู่:หน่วยงานของรัฐบาลไทยในเขตพญาไท
เศรษฐกิจการคลัง
ปณิตา พัฒนาหิรัญ

**ปณิตา พัฒนาหิรัญ**  เกิดวันที่ 14 ธันวาคม พ.ศ. 2522มีชื่อเสียงในฐานะนักแสดงละครพื้นบ้านชาวไทยในสังกัดบริษัท ดีด้า วิดีโอ โปรดักชั่น จำกัด และนักแสดงในบทบาท*นางร้าย*ของละครโทรทัศน์ 

## ประวัติ
ปณิตา พัฒนาหิรัญ หรือชื่อเดิม ปณิตา ชัยสรกานต์ หรือ ภาราดา พัฒนาหิรัญ ตามลำดับ 
ปณิตาเป็นบุตรสาวของนายพลศักดิ์ ชัยสรกานต์  และ นางปิยะมาศ พัฒนาหิรัญ
จบการศึกษาชั้นอนุบาลโรงเรียนพันพิศวัฒนาและจบการศึกษาขั้นประถมศึกษาโรงเรียนอัสสัมชัญศึกษาภายหลังปณิตาได้ศึกษาต่อโรงเรียนมัธยมศึกษาโรงเรียนอัสสัมชัญคอนแวนต์จนจบการศึกษามัธยมศึกษาและจบการศึกษาระดับปริญญาตรีได้รับเกียรตินิยมอันดับ 2 คณะนิเทศศาสตร์ สาขาโฆษณา ประชาสัมพันธ์รุ่นที่ 32 มหาวิทยาลัยกรุงเทพ

ปณิตาเริ่มเข้าสู่วงการสายบันเทิงจากการถ่ายแบบปกนิตยาสารโฆษณาและมิวสิกวิดีโอต่าง ๆ เธอได้รับโอกาสเซ็นสัญญาเป็นนักแสดงในสังกัดช่อง 7 และ บริษัท ดีด้า วิดีโอ โปรดักชั่น จำกัดมีผลงานละคร
พื้นบ้านเช่นเรื่อง นางสิบสอง อุทัยเทวี ต้นรัก และ แม่ค้า และเป็นที่รู้จักในนามหนิง ปณิตา พัฒนาหิรัญ เป็นนักแสดงมากฝีมือและเป็นนักแสดงคุณภาพเธอสามารถรับงานละครและพิธีกรต่าง ๆ เรื่อยมาในปัจจุบันเป็นผู้จัดละครในนามฐานะผู้จัดละคร บริษัท นีโน่ บราเดอร์ส จำกัดในสังกัดช่อง 7 เอชดี

## จุดยืนทางการเมือง
ปณิตาสนับสนุนการประท้วงในประเทศไทย พ.ศ. 2563–2564 และต่อต้านการใช้ความรุนแรงในเหตุการณ์การสลายการชุมนุมที่แยกปทุมวัน พ.ศ. 2563 

## ผลงาน
### ละครโทรทัศน์

### ละครจักรวงศ์
* ละครโทรทัศน์ทั้งหมดด้านล่างนี้ออกอากาศทางช่อง 7 

### ภาพยนตร์
* เจนนี่ กลางวันครับ กลางคืนค่ะ รับบทเป็น เพื่อนร่วมหอหญิง (2539)
* วงจรปิด ตอน นรกชั้น 8 รับบทเป็น หญิงสาวปริศนา (2555)

### ภาพยนตร์วีซีดี
* ย่านาค (2550)

### มิวสิควิดีโอ
* เพลง ต. กับ จ. - ศิลปิน โป้ง วราวุธ (2537)
* เพลง เริ่มใหม่ได้ไหม - ศิลปิน CRAZY (2540)

## ผู้จัดละครและผู้กำกับละคร
ผลงานละครโทรทัศน์ทั้งหมดในฐานะผู้จัดละครบริษัท นีโน่ บราเดอร์ส จำกัด ร่วมกับ เมทนี บุรณศิริ 

## พิธีกร
### โทรทัศน์

* **พ.ศ. 2561** - **ปัจจุบัน** : คุยแซ่บ Show ทางช่องวัน 31 (ทุกวันจันทร์-ศุกร์ เวลา 13.00 น.) ร่วมกับ เป็กกี้ ศรีธัญญา, พรชิตา ณ สงขลา, ธัญญาเรศ เองตระกูล, ธัณย์สิตา สุวัชราธนากิตติ์, กันตพงศ์ บำรุงรักษ์ และ พุฒิชัย เกษตรสิน
* **พ.ศ. 2564** : สะกิดบันเทิง ทุกวันอาทิตย์ เวลา 12.00 น.-น. ทางช่อง 7 เอชดี (เริ่มวันอาทิตย์ที่ 12 ธันวาคม 2564-) ร่วมกับ เปรมสุดา สันติวัฒนา, กิตตน์ก้อง ขำกฤษ, อัญรินทร์ ธีราธนันพัฒน์

### ผลงานในอดีต
* รายการ ปากโป้ง ทางช่อง 8 (ช่อง 27)
* รายการ ข่าวใส่ไข่ ทางไทยรัฐทีวี (ช่อง 32)

### ออนไลน์
* พ.ศ. 2564 : เรื่องของหนิง EP 1 ทางช่อง YouTube:NingPanita Official (22 เมษายน 2564)

### ดีเจ
* กรีนเวฟ (มีนาคม 2567 - ปัจจุบัน) 

## อ้างอิง

## แหล่งข้อมูลอื่น

*

หมวดหมู่:นักแสดงหญิงชาวไทย
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงละครโทรทัศน์หญิงชาวไทย
หมวดหมู่:นางแบบไทย
หมวดหมู่:ผู้จัดละครชาวไทย
หมวดหมู่:พิธีกรชาวไทย 
หมวดหมู่:นักธุรกิจชาวไทย
หมวดหมู่:ยูทูบเบอร์ชาวไทย
นิเทศศาสตร์
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงหญิงชาวไทยในศตวรรษที่ 21
หมวดหมู่:พุทธศาสนิกชนชาวไทย
หมวดหมู่:ศิลปินที่สนับสนุนการประท้วงในประเทศไทย พ.ศ. 2563–2564
นักรบปีศาจแห่งสึชิมะ

***นักรบปีศาจแห่งสึชิมะ*** () เป็นวิดีโอเกมแนวแอกชั่นผจญภัยและลอบฆ่า พัฒนาโดยซักเกอร์พันช์โปรดักชั่น และจัดจำหน่ายโดยโซนี่อินเตอร์แอ็กทีฟเอนเตอร์เทนเมนต์ สำหรับเพลย์สเตชัน 4 ตัวเกมนำเสนอโลกโอเพนเวิลด์ให้ผู้เล่นได้สำรวจ โดยตัวเกมจะให้ผู้เล่นสวมบทบาทเป็นซามูไรในภารกิจปกป้องเกาะสึชิมะระหว่างการรุกรานญี่ปุ่นครั้งแรกของมองโกล ตัวเกมวางจำหน่ายในวันที่ 17 กรกฎาคม 2020 *นักรบปีศาจแห่งสึชิมะ* ได้รับคำชมในเรื่องของภาพและการต่อสู้ แต่ถูกวิพากษ์วิจารณ์ในส่วนโลกโอเพนเวิลด์

## ดูเพิ่ม
* นักรบปีศาจแห่งโยเท

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2563
หมวดหมู่:วิดีโอเกมแอ็กชันผจญภัย
หมวดหมู่:เกมสำหรับเพลย์สเตชัน 4
หมวดหมู่:วิดีโอเกมที่มีฉากในประเทศญี่ปุ่น
หมวดหมู่:วิดีโอเกมที่มีฉากบนเกาะ
หมวดหมู่:วิดีโอเกมที่พัฒนาขึ้นในสหรัฐ
หมวดหมู่:วิดีโอเกมเกี่ยวกับซามูไร
หมวดหมู่:วิดีโอเกมเกี่ยวกับนินจา
หมวดหมู่:วิดีโอเกมลอบเร้น
หมวดหมู่:ซีรีส์อนิเมะทางโทรทัศน์ที่สร้างจากวิดีโอเกม
หมวดหมู่:เกาะสึชิมะ
ร่องน้ำ

[thumb|upright=1.25|[Vivari Channel|ร่องน้ำวิวารีในประเทศแอลเบเนียเชื่อมทะเลสาบ Butrint กับช่องแคบ Corfu]]

ในวิชาภูมิศาสตร์กายภาพ **ร่องน้ำ** () เป็นธรณีสัณฐานประเภทหนึ่งซึ่งประกอบด้วยขอบของเส้นทางแหล่งน้ำค่อนข้างตื้นและแคบ ซึ่งโดยมากมักเป็นแม่น้ำ ดินดอนสามเหลี่ยมปากแม่น้ำ หรือช่องแคบ คำนี้เกี่ยวข้องกับคลอง และบางทีใช้แทนกันได้ เช่น คลองฮูด


หมวดหมู่:แหล่งน้ำ
หมวดหมู่:ธรณีสัณฐานชายฝั่งและมหาสมุทร
หมวดหมู่:ธรณีสัณฐานธารน้ำ
ยุทธการที่อาเมียง (ค.ศ. 1918)

**ยุทธการที่อาเมียง** หรือ**ยุทธการที่ปีการ์ดีครั้งที่สาม** () เป็นระยะต้นของการรุกร้อยวันของฝ่ายสัมพันธมิตรซึ่งเริ่มต้นในวันที่ 8 สิงหาคม 1918 ซึ่งนำไปสู่การสิ้นสุดสงครามโลกครั้งที่หนึ่ง ฝ่ายสัมพันธมิตรรุกได้ 11 กิโลเมตรในวันแรก ซึ่งนับเป็นผลงานในวันเดียวที่ดีที่สุดครั้งหนึ่งของสงคราม เมื่อกองทัพสนามบริติชที่ 4 ของพลเอก เฮนรี รอว์ลินสันมีบทบาทชี้ขาด ยุทธการครั้งนี้ยังขึ้นชื่อว่ามีผลต่อขวัญกำลังใจของทั้งสองฝ่าย และมีทหารเยอรมันยอมจำนนเป็นอันมาก พลเอกเยอรมัน เอริช ลูเดนดอร์ฟภายหลังอธิบายวันแรกของยุทธการนี้ว่า "วันทมิฬของกองทัพเยอรมัน" อาเมียงเป็นยุทธการสำคัญครั้งแรก ๆ ที่ใช้ยานเกราะ

## อ้างอิง

หมวดหมู่:ยุทธการในสงครามโลกครั้งที่หนึ่ง
หมวดหมู่:แนวรบด้านตะวันตก (สงครามโลกครั้งที่หนึ่ง)
หมวดหมู่:พ.ศ. 2461
เขตนากะ (โยโกฮามะ)

**เขตนากะ** () เป็นหนึ่งในเจ็ดเขตการปกครองของนครโยโกฮามะ จังหวัดคานางาวะ ประเทศญี่ปุ่น เขตนากะเป็นศูนย์กลางการปกครองของเมือง เป็นที่ตั้งของศาลาว่าการเมือง

นากะ
จัตุรัสอัชชุฮะดาอ์

**จัตุรัสอัชชุฮะดาอ์** หรือ **จัตุรัสมรณสักขี** (; , ; ) หรือในอดีตรู้จักกันในชื่อ **อัลบุรจญ์** () หรือ **ปลัสเดกานง** () เป็นจัตุรัสสาธารณะใจกลางกรุงเบรุต ประเทศเลบานอน 

เช่นเดียวกับจัตุรัสมรณสักขีแห่งดามัสกัส จัตุรัสมรณสักขีเบรุตตั้งชื่อตามการประหารชีวิตเมื่อวันที่ 6 พฤษภาคม พ.ศ. 2459 ซึ่งสั่งโดยเจมัล พาชา ในช่วงสงครามโลกครั้งที่ 1

ในปี พ.ศ. 2474 จัตุรัสประวัติศาสตร์แห่งนี้ได้ตั้งขึ้นเพื่อเพื่อระลึกถึงผู้พลีชีพที่ถูกประหารขณะอยู่ภายใต้การปกครองของจักรวรรดิออตโตมัน ต่อมาในทศวรรษ 1950 จัตุรัสนี้ได้กลายเป็นสถานที่ยอดนิยม มีการก่อสร้างโรงภาพยนตร์และร้านกาแฟ นอกจากนี้ในช่วงสงครามกลางเมืองเลบานอน ที่จัตุรัสนี้เป็นส่วนหนึ่งของเส้นแบ่งเขตที่แบ่งกรุงเบรุตออกเป็นสองส่วน 

## ดูเพิ่ม

* เทศบาลเมืองเบรุต 

## อ้างอิง

### บรรณานุกรม
*Davie, May (2001) Beyrouth 1825-1975. Un siècle et demi d’urbanisme, Ordre des ingénieurs et des architectes, Beyrouth.
*Kassir, Samir (2003) Histoire de Beyrouth, Fayard, Paris. .
*Sassine Farès et Tuéni, Ghassan (direction) (2003) El-Bourj. Place de la Liberté et Porte du Levant, Editions Dar an-Nahar, Beyrouth.
*

อ
หมวดหมู่:เบรุต
สโมสรฟุตบอลอาร์เซนอลในฤดูกาล 2020–21

**ฤดูกาล 2020–21** เป็นฤดูกาลที่ 29 ของอาร์เซนอลในพรีเมียร์ลีก ฤดูกาลที่ 105 โดยรวมในลีกสูงสุดและเป็นฤดูกาลที่ 101 ติดต่อกันบนลีกสูงสุดของฟุตบอลอังกฤษ สโมสรได้เข้าร่วมฤดูกาลใน พรีเมียร์ลีก, เอฟเอคัพ, อีเอฟแอลคัพ, เอฟเอคอมมิวนิตีชีลด์ และ ยูฟ่ายูโรปาลีก.

## ผู้เล่น

### ข้อมูลผู้เล่นชุดหลัก
ผู้เล่นและหมายเลขเสื้ออัปเดตล่าสุดเมื่อวันที่ 4 ตุลาคม ค.ศ. 2020 
หมายเหตุ: Flags indicate national team as has been defined under FIFA eligibility rules. Players may hold more than one non-FIFA nationality.

## การซื้อ-ขายผู้เล่นและการยืมตัว

### ย้ายเข้า

### ย้ายออก

### ยืมตัวเข้า

### ยืมตัวออก

### ภาพรวมการซื้อ-ขายนักเตะ

#### เงินที่จ่าย
ฤดูร้อน:   £ ไม่เปิดเผย (~ 81,590,000)

ฤดูหนาว:  £0

รวม:   £ ไม่เปิดเผย (~ 81,590,000)

#### เงินที่ได้รับ
ฤดูร้อน:  £ ไม่เปิดเผย (~ 28,025,000)

ฤดูหนาว:  £0

รวม:  £ ไม่เปิดเผย (~ 28,025,000)

#### รายรับ-รายจ่าย
ฤดูร้อน:  £ ไม่เปิดเผย (~ 28,025,000)

ฤดูหนาว:  £0

รวม:  £ ไม่เปิดเผย (~ 28,025,000)

## ปรี-ซีซันและกระชับมิตร

## การแข่งขัน
### ภาพรวม

### พรีเมียร์ลีก

#### ตารางคะแนน

#### ผลงานในลีกโดยรวม

#### ผลงานในลีกในแต่ละนัด

#### แมตช์
โปรแกรมการแข่งขันฤดูกาล 2020/21 ได้ประกาศออกมาเป็นที่เรียบร้อยแล้วเมื่อวันที่ 20 สิงหาคม ค.ศ. 2020.

### เอฟเอคัพ

การจับสลากรอบสามจะมีขึ้นในวันที่ 30 พฤศจิกายน, กับสโมสรจาก พรีเมียร์ลีก และ อีเอฟแอลแชมเปียนชิป ทั้งหมดเข้าสู่การแข่งขัน.

### อีเอฟแอลคัพ

การจับสลากสำหรับสองรอบทั้งรอบสองและรอบสามได้รับการยืนยันเมื่อวันที่ 6 กันยายน, ถ่ายทอดสดทาง สกาย สปอร์ตส์ โดย ฟิล แบบบ์.

### คอมมิวนิตีชีลด์

### ยูฟ่ายูโรปาลีก

#### รอบแบ่งกลุ่ม

การจับสลากรอบแบ่งกลุ่มจะจัดขึ้นเมื่อวันที่ 2 ตุลาคม ค.ศ. 2020.

#### รอบแพ้คัดออก

##### รอบ 32 ทีมสุดท้าย
การจับสลากรอบ 32 ทีมสุดท้ายได้จัดขึ้นเมื่อวันที่ 14 ธันวาคม ค.ศ. 2020.

##### รอบ 16 ทีมสุดท้าย
การจับสลากสำหรับรอบ 16 ทีมสุดท้าย ได้จัดขึ้นเมื่อวันที่ 26 กุมภาพันธ์ ค.ศ. 2021.

##### รอบก่อนรองชนะเลิศ
การจับสลากสำหรับรอบก่อนรองชนะเลิศ ได้จัดขึ้นเมื่อวันที่ 19 มีนาคม ค.ศ. 2021.

##### รอบรองชนะเลิศ
การจับสลากสำหรับรอบรองชนะเลิศได้จัดขึ้นเมื่อวันที่ 19 มีนาคม ค.ศ. 2021, หลังการจับสลากรอบก่อนรองชนะเลิศ. หากพวกเขาเอาชนะสลาเวีย ปราก, เดอะ กันเนอร์สจะต้องเผชิญหน้าเช่นกัน บิยาร์เรอัล หรือ ดีนาโมซาเกร็บ. บิยาร์เรอัลชนะ 3–2 เหนือดินาโม, หมายความว่าผู้จัดการของบิยาร์เรอัล อูไน เอเมรี จะเผชิญหน้ากับอดีตทีมของเขาในรอบรองชนะเลิศ. เอเมรีเคยได้นำทางอาร์เซนอลเข้าสู่รอบชิงชนะเลิศในปี 2019, อาจจะเป็นช่วงเวลาที่โดดเด่นที่สุดของเขาในช่วง 18 เดือนที่อาร์เซนอลระหว่า
เดือนพฤษภาคม ค.ศ. 2018 และเดือนพฤศจิกายน ค.ศ. 2019.

## สถิติผู้เล่น
### ผู้เล่นที่ทำประตูสูงสุด

### ผู้เล่นที่ผ่านบอลสูงสุด

### คลีนชีตส์
 	

## หมายเหตุ

## อ้างอิง

## แหล่งข้อมูลอื่น
*

อาร์เซนอล
หมวดหมู่:ฤดูกาลแข่งขันของสโมสรฟุตบอลอาร์เซนอล
หมวดหมู่:สโมสรฟุตบอลอาร์เซนอล
การุณ สกุลประดิษฐ์

**การุณ สกุลประดิษฐ์** (เกิด 31 กรกฎาคม พ.ศ. 2502) อดีตปลัดกระทรวงศึกษาธิการ

## ประวัติ
นายการุณ สกุลประดิษฐ์ เกิดเมื่อวันศุกร์ที่ 31 กรกฎาคม พ.ศ. 2502 สมรสกับ นางศวรรยา สกุลประดิษฐ์ ข้าราชการบำนาญ สังกัดกระทรวงศึกษาธิการ มีบุตร-ธิดา 2 คน 

## การศึกษา
สำเร็จการศึกษาระดับปริญญาตรี ครุศาสตรบัณฑิต สาขาวิชาอุตสาหกรรมศิลป์ วิทยาลัยครูพระนคร พ.ศ. 2525 และระดับปริญญาโท ศึกษาศาสตรมหาบัณฑิต สาขาวิชาการบริหารการศึกษา มหาวิทยาลัยสงขลานครินทร์ พ.ศ. 2541

## การรับราชการ
* พ.ศ. 2542 ผู้อำนวยการศูนย์การศึกษานอกโรงเรียนจังหวัดนราธิวาส
* พ.ศ. 2549 ผู้อำนวยการศูนย์การศึกษานอกโรงเรียนจังหวัดยะลา
* พ.ศ. 2552 ผู้อำนวยการสำนักบริหารยุทธศาสตร์และบูรณาการการศึกษาที่ 12
* พ.ศ. 2555 ผู้อำนวยการสำนักงานศึกษาธิการภาค 12
* พ.ศ. 2556 รองเลขาธิการคณะกรรมการส่งเสริมการศึกษาเอกชน
* พ.ศ. 2556 ผู้ตรวจราชการกระทรวงศึกษาธิการ
* พ.ศ. 2557 เลขาธิการสำนักงานส่งเสริมการศึกษานอกระบบและการศึกษาตามอัธยาศัย 
* พ.ศ. 2558 เลขาธิการคณะกรรมการการศึกษาขั้นพื้นฐาน
* พ.ศ. 2560 ปลัดกระทรวงศึกษาธิการ

## เครื่องราชอิสริยาภรณ์

## อ้างอิง

หมวดหมู่:ปลัดกระทรวงศึกษาธิการไทย
หมวดหมู่:ข้าราชการพลเรือนชาวไทย
หมวดหมู่:ครูชาวไทย
หมวดหมู่:นักการศึกษาชาวไทย
หมวดหมู่:นักวิชาการชาวไทย
หมวดหมู่:บุคคลจากคณะศึกษาศาสตร์ มหาวิทยาลัยสงขลานครินทร์
หมวดหมู่:บุคคลจากมหาวิทยาลัยราชภัฏพระนคร
หมวดหมู่:บุคคลจากวิทยาลัยป้องกันราชอาณาจักร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเหรียญจักรพรรดิมาลา
การประท้วงในประเทศเบลารุส พ.ศ. 2563–2564

**การประท้วงในประเทศเบลารุส พ.ศ. 2563–2564** () เป็นระลอกการประท้วงที่ดำเนินไปอยู่เพื่อต่อต้านประธานาธิบดีอาเลียกซันดร์ ลูกาแชนกา. และเป็นส่วนหนึ่งของการเคลื่อนไหวเพื่อประชาธิปไตยของเบลารุส การประท้วงได้ดำเนินต่อภายหลังลูกาแชนกาดำรงตำแหน่งต่อเป็นวาระที่หกในการเลือกตั้งประธานาธิบดี ปี พ.ศ. 2563. เพื่อตอบสนองต่อการประท้วง จึงมีการจัดขบวนผู้สนับสนุนรัฐบาลกลับ

บล็อกเกอร์และนักธุรกิจชาวเบลารุส เซอร์เกย์ ซีคานอฟสกี ผู้เริ่มเรียกลูกาแชนกาว่าเป็น "แมลงสาบ" ในกลอนสำหรับเด็ก "แมลงสาบผู้ยิ่งใหญ่" (The Mighty Cockroach) และใช้รูปรองเทาแตะบี้แมลงสาบตัวนั้นเป็นสัญลักษณ์ ได้ถูกรัฐบาลจับกุมตัวในปลายเดือนพฤษภาคม 2020 ในฐานความผิดเป็นสายลับต่างชาติ ในเดือนมิถุนายน 2020 ลูกาแชนกาล้มเหลวในการจัดการกับการระบาดของโคโรนาไวรัสและปฏิเสธอันตรายของโรคไวรัสโควิด-19ได้นำไปสู่ความโกรธเคืองของประชาชนและการประท้วง นอกจากนี้ผู้นำฝ่ายค้านจำนวนมากที่ลงสมัครในการเลือกตั้งรอบถัดไปถูกจับกุมด้วยข้อหาต่าง ๆ 

ในวันที่ 19 มิถุนายน ลูกาแชนกาประกาศว่าเขาได้ "ยับยั้งความพยายามจะรัฐประหาร" โดยการจับกุมผู้นำฝ่ายค้าน วิกตาร์ บาบารีกา ซึ่งถูกตั้งข้อหาฉ้อโกงและสินบน บาบารีกาปฏิเสธว่าข้อหาเหล่านี้เป็นเท็จแต่การจับกุมนั้นเป็นไปเพื่อเหตุผลทางการเมือง ลูกาแชนกากลัวว่าบาบารีกามีสิทธิ์ที่จะเอาชนะลูกาแชนกาในการเลือกตั้งครั้งถัดไปได้

ผู้ประท้วงเผชิญกับการก่อกวนจากเจ้าหน้าที่อย่างรุนแรง โดยข้อมูลจากสำนักงานข้าหลวงใหญ่สิทธิมนุษยชนแห่งสหประชาชาติในวันที่ 1 กันยายน มีรายงานการทรมานและการปฏิบัติที่โหดร้ายต่อผู้ต้องขังมากกว่า 450 คดี เช่นเดียวกันกับการล่วงละเมิดทางเพศและการขมขืน ในช่วงปลาย พ.ศ. 2563 ศูนย์สิทธิมนุษยชนเวียสนามีคำให้การจากเหยื่อที่ถูกทรมาน 1,000 คดี

## ภูมิหลัง
อาเลียกซันดร์ ลูกาแชนกา ดำรงตำแหน่งประมุขแห่งรัฐของประเทศเบลารุสมาตั้งแต่ พ.ศ. 2537 และไม่มีคู่ต่อสู้คนใดเอาชนะเขาในการเลือกตั้ง 5 ครั้งได้ ทำให้สื่อมวลชนกล่าวถึงเขาเป็น "เผด็จการคนสุดท้ายของยุโรป" ภายใต้การปกครองแบบอำนาจนิยม รัฐบาลมักปราบปรามฝ่ายค้านอยู่เสมอ

ลูกาแชนกาเผชิญหน้ากับการต่อต้านของประชาชนมากขึ้นท่ามกลางการบริหารจัดการต่อการระบาดทั่วของโควิด-19 ซึ่งลูกาแชนกาปฏิเสธว่าเป็นภัยคุกคามร้ายแรง ในการเลือกตั้ง 5 ครั้งที่ลูกาแชนกาชนะ มีแค่ครั้งเดียวใน พ.ศ. 2537 ที่ต่างประเทศถือว่าเสรีและยุติธรรม

## ก่อนการเลือกตั้ง

การประท้วงนี้มีชื่อเล่นว่า **การปฏิวัติรองเท้าแตะ** (Slipper Revolution) หรือ **การปฏิวัติล้มล้างแมลงสาบ** (Anti-Cockroach Revolution)

## ดูเพิ่ม

* การประท้วงในประเทศรัสเซีย พ.ศ. 2564
* การเลือกตั้งประธานาธิบดีเบลารุส พ.ศ. 2563

## หมายเหตุ

## อ้างอิง

หมวดหมู่:ประเทศเบลารุสในปี พ.ศ. 2563
หมวดหมู่:ประเทศเบลารุสในปี พ.ศ. 2564
หมวดหมู่:การประท้วงในปี พ.ศ. 2563
หมวดหมู่:การประท้วงในปี พ.ศ. 2564
เรดวูดชายฝั่ง

***Sequoia sempervirens***  เป็นสปีชีส์ที่มีชีวิตอยู่สปีชีส์เดียวของสกุล Sequoia ในวงศ์ของไซเปรส Cupressaceae ชื่อสามัญได้แก่ **โคสต์เรดวูด** (, เรดวูดชายฝั่ง) **โคสทัลเรดวูด** (, เรดวูดชายฝั่ง) และ**แคลิฟอร์เนียเรดวูด** (, เรดวูดแคลิฟอร์เนีย) เป็นไม้ไม่ผลัดใบอายุยืนยาวมีดอกแยกเพศอยู่ร่วมต้นมีอายุ 1,200–1,800 ปีขึ้นไป สปีชีส์นี้เป็นสปีชีส์ของต้นไม้ที่มีชีวิตที่สูงที่สุดในโลกโดยมีความสูงถึง  (ไม่นับราก) และมีเส้นผ่านศูนย์กลางระดับอก (dbh) จนถึง  ต้นไม้เหล่านี้ยังเป็นหนึ่งในสิ่งมีชีวิตที่เก่าแก่ที่สุดในโลก ก่อนที่จะมีการตัดไม้เชิงพาณิชย์และการแผ้วถางจะเริ่มขึ้นภายในทศวรรษที่ 1850 ต้นไม้ขนาดใหญ่นี้เกิดขึ้นตามธรรมชาติครอบคลุมพื้นที่ประมาณ  ตามชายฝั่งส่วนใหญ่ของรัฐแคลิฟอร์เนีย (ยกเว้นแคลิฟอร์เนียตอนใต้ที่ปริมาณน้ำฝนไม่เพียงพอ) และมุมตะวันตกเฉียงใต้ของชายฝั่งรัฐโอเรกอนในสหรัฐอเมริกา

## อ้างอิง
พื้นที่เชงเกน

**เขตเชงเกน** หรือ **พื้นที่เชงเกน** () เป็นพื้นที่ที่ประกอบด้วย 29 รัฐในทวีปยุโรปซึ่งตกลงร่วมกันอย่างเป็นทางการเพื่อยกเลิกการใช้หนังสือเดินทางและการควบคุมบริเวณพรมแดนทุกประเภท โดยมีนโยบายการตรวจลงตรา (วีซ่า) ร่วมกันสำหรับการเดินทางระหว่างรัฐภาคี ตั้งชื่อตามความตกลงเชงเกนเมื่อปี 1985 ที่ลงนามที่เมืองเชงเกน ประเทศลักเซมเบิร์ก 

จากรัฐสมาชิกสหภาพยุโรป 29 รัฐ ยี่สิบเจ็ดรัฐเข้าร่วมเป็นภาคีของเขตเชงเกน ในส่วนของ 2 รัฐสมาชิกสหภาพยุโรปที่ยังไม่ได้เข้าร่วม ไซปรัสมีสิทธิและประสงค์ที่จะเข้าร่วมพื้นที่นี้ในอนาคต แต่อีกหนึ่งรัฐที่เหลือ คือ ไอร์แลนด์ เลือกที่จะไม่เข้าร่วมเขตเชงเกน (opt-outs) 

ในขณะเดียวกัน สี่ประเทศสมาชิกสมาคมการค้าเสรียุโรป (EFTA) (ไอซ์แลนด์ ลิกเตนสไตน์ นอร์เวย์ และสวิตเซอร์แลนด์) ที่แม้จะไม่ได้เป็นสมาชิกของสหภาพยุโรป แต่ได้ลงนามในข้อตกลงเพื่อเป็นภาคีสมาชิกเขตฯ นอกจากนี้ รัฐขนาดเล็กในยุโรปอีกสามรัฐที่ไม่ได้เป็นสมาชิกสหภาพยุโรป (โมนาโก ซานมาริโน และนครวาติกัน) แต่ถูกล้อมรอบหรือกึ่งล้อมรอบโดยประเทศสมาชิกสหภาพยุโรปก็จัดว่าเป็นส่วนหนึ่งของพื้นที่เชงเกนโดยพฤตินัย

เขตเชงเกนมีประชากรราว 450 ล้านคน ครบคลุมพื้นที่ 4,595,131 ตารางกิโลเมตร (1,774,190 ตารางไมล์) ประชาชนประมาณ 1.7 ล้านคน เดินทางข้ามพรมแดนภายในของยุโรปในแต่ละวันเพื่อไปทำงาน บางแห่งนับเป็นหนึ่งในสามของจำนวนแรงงานทั้งหมดในพื้นที่นั้น ๆ ในแต่ละปีมีการข้ามพรมแดนเชงเกนทั้งหมด 1.3 พันล้านครั้ง โดยการข้ามพรมแดน 57 ล้านครั้งเกิดจากการขนส่งสินค้าทางถนน ที่มีมูลค่าปีละกว่า 2.8 ล้านล้านยูโร

โรมาเนียและบัลแกเรีย เป็นสองรัฐล่าสุดที่เข้าร่วมพื้นที่เชงเกน โดยได้รับการอนุมัติในวันที่ 30 ธันวาคม 2023 โดยเริ่มยกเลิกการตรวจด่านพรมแดนทางอากาศและทางน้ำมีผลในวันที่ 31 มีนาคม 2024 และเข้าสู่พื้นที่เชงเกนอย่างสมบูรณ์ตั้งแต่วันวันที่ 1 มกราคม 2025

## อ้างอิง

ข
ข
ข
เดลต้า อีเลคโทรนิคส์

**บริษัท เดลต้า อีเลคโทรนิคส์ จำกัด** () เป็นบริษัทผู้ผลิตอิเล็กโทรนิกส์สัญชาติไต้หวัน มีสำนักงานใหญ่ในกรุงไทเป ขึ้นชื่อสำหรับพัดลมอุตสาหกรรมและคอมพิวเตอร์ และอุปกรณ์สำหรับสับเปลี่ยนไฟฟ้า และผลิตรุ่นดัดแปลงของผลิตภัณฑ์ดังกล่าว

หมวดหมู่:บริษัทของไต้หวัน
หมวดหมู่:ธุรกิจชิ้นส่วนอิเล็กทรอนิกส์
ค็อมร์

**ค็อมร์** () เป็นคำศัพท์ภาษาอาหรับที่แปลว่าไวน์; (รูปพหุพจน์ **คุมูร** () อธิบายเป็นเครื่องดื่มแอลกอฮอล์, สุรา) ในนิติศาสตร์อิสลาม อิงถึงสารที่ต้องห้าม และความหมายทางวิชาการจะขึ้นอยู่กับสำนักกฎหมาย นักกฏหมายจากมัซฮับมาลิกี, ชาฟิอี และฮันบะลีมีมุมมองเป็นความหมายทั่วไปของน้ำเมาที่ทำมาจากองุ่น, อินทผลัม และวัตถุดิบที่คล้ายกัน ส่วนฮะนะฟีจะกล่าวถึงเครื่องดื่มในวงแคบกว่าอันแรก ล่วงเวลาผ่านไป นักกฎหมายบางคนจัดให้ของมึนเมาอื่น ๆ เช่น ฝิ่นกับคัตเป็น *ค็อมร์* ตามฮะดีษที่กล่าวว่า: 

ตามธรรมเนียมของศาสดามุฮัมมัดที่ระบุถึงค็อมร์ว่า อาจทำมาจากพืชสองต้น คือ องุ่นและอินทผลัม

นักกฎหมายมุสลิมบางคน (โดยเฉพาะสำนักฮะนะฟี) ถือแนวคิดแบบตรงตัวและห้ามเฉพาะเครื่องดื่มแอลกอฮอล์ที่ทำมาจากองุ่น (หรืออินทผลัม) โดยอนุญาตเครื่องดื่มที่ทำมาจากผลไม้อื่น, เมล็ดธัญพืช หรือน้ำผึ้ง อย่างไรก็ตาม นี่คือความคิดเห็นของคนส่วนน้อยเท่านั้น

## กุรอานและฮะดีษ
กุรอานได้กล่าวถึงการหลีกเลี่ยงแอลกอฮอล์ว่า 

รายงานจากฮะดีษที่บันทึกโดยอะฮ์มัดว่า อบูมัยซาเราะฮ์กล่าวว่า โองการนี้ถูกประทานมาหลังจากคำขอโดยอุมัรต่ออัลลอฮ์ว่า "โปรดให้ความกระจ่างในการชี้ขาดเกี่ยวกับค็อมร์แก่เราด้วยเถิด!" เนื่องจากอิสลามนำ "สังคมเข้าไปสู่การผิดศีลธรรม" แก่ผู้ที่ค้นหา "มาตรฐานสูงสุดของศีลธรรม" การแบนแอลกอฮอล์อย่างฉับพลันอาจรุนแรงเกินและปฏิบัติไม่ได้

อีกฮะดีษหนึ่ง (จากอับดุลลอฮ์ อิบน์ อุมัร) กล่าวว่า มุฮัมมัดได้กล่าวว่า: 

### บทลงโทษ
กุรอานไม่ได้กล่าวถึงบทลงโทษของผู้ดื่มของมึนเมา แต่มีในฮะดีษที่มีสายรายงานจากอะนัส อิบน์ มาลิกว่า มุฮัมมัดกำหนดให้เฆี่ยน 40 ที "ด้วยกิ่งปาล์มสองอัน ... สำหรับใครก็ตามที่ถูกกล่าวหาว่าดื่มแอลกอฮอล์". ในขณะที่นักวิชาการชาวซาอุดีอาระเบีย Saalih al-Munajjid กล่าวว่า มีฮะดีษที่บันทึกโดยเศาะฮีฮ์มุสลิม (3281) รายงานจากอะนัสว่า มุฮัมมัดเฆี่ยนคนหนึ่งที่เมาเหล้าด้วยกิ่งต้นปาล์มที่นำใบไม้ออกและรองเท้า

## ดูเพิ่ม
* จันทร์เสี้ยวทองคำ
* มอระกู่
* มัยซิร (การพนัน)
* ฝิ่นในประเทศอิหร่าน
* การผลิตฝิ่นในประเทศอัฟกานิสถาน

## อ้างอิง

หมวดหมู่:คำศัพท์ศาสนาอิสลาม
หมวดหมู่:ศาสนากับแอลกอฮอล์
รายชื่อท่าเรือตู้สินค้าที่มีการจราจรสูงสุด

นี่คือรายชื่อท่าเรือตู้สินค้า (ท่าเรือที่มีท่าบริการตู้สินค้าซึ่งมีความชำนาญในการจัดการสินค้าที่ขนส่งมาในตู้สินค้า) ที่มีการจราจรสูงที่สุดในโลกตามหน่วยตู้สินค้าขนาด 20 ฟุต (twenty-foot equivalent units; TEUs) ที่ขนส่งผ่านทางท่าเรือ ข้อมูลนี้แสดงในหน่วยพันทีอียู 

## ดูเพิ่ม
*ท่าเรือตู้สินค้าสหรัฐ
*รายชื่อบริษัทขนส่งตู้สินค้าที่ใหญ่ที่สุด
*รายชื่อเรือตู้สินค้าที่ใหญ่ที่สุด
*รายชื่อท่าเรือที่มีการจราจรหนาแน่นสูงสุดในยุโรป

## อ้างอิง

หมวดหมู่:รายชื่อท่าเรือ
หมวดหมู่:ท่าบริการตู้สินค้า
หมวดหมู่:ตู้สินค้าสำหรับการขนส่งหลายวิธี
รายชื่อประธานาธิบดีอินเดีย

ประธานาธิบดีแห่งอินเดียเป็นประมุขแห่งรัฐ ของอินเดีย และเป็น ผู้บัญชาการทหารสูงสุดของ กองทัพอินเดีย ประธานาธิบดีถือว่าเป็นพลเมืองหมายเลขหนึ่งของอินเดีย แม้ว่าจะได้รับอำนาจเหล่านี้ตามรัฐธรรมนูญของอินเดีย แต่ตำแหน่งส่วนใหญ่เป็นพิธีการและอำนาจบริหารเป็นของ นายกรัฐมนตรีโดย *[[โดยพฤตินัย|พฤตินัย]]*&thinsp;  

ประธานาธิบดีได้รับการเลือกตั้งจากคณะผู้เลือกตั้ง ซึ่งประกอบด้วยสมาชิกที่มาจากการเลือกตั้งของรัฐสภาซึ่งประกอบด้วย โลกสภา และราชยสภา และสมาชิกของ วิธนสภา ซึ่งเป็นสภานิติบัญญัติของรัฐแต่ละรัฐ ประธานาธิบดีสามารถอยู่ในตำแหน่งได้เป็นเวลาห้าปีตามที่ระบุไว้ในมาตรา 56 ส่วนที่ 5 ของรัฐธรรมนูญอินเดีย ในกรณีที่วาระการดำรงตำแหน่งของประธานาธิบดีสิ้นสุดลงก่อนกำหนดหรือในระหว่างที่ประธานาธิบดีสาบสูญ จะให้รองประธานาธิบดีเข้ารับตำแหน่ง ตามมาตรา 70 ของส่วนที่ 5 รัฐสภาอาจตัดสินกระบวนการปลดประธานาธิบดีออกจากตำแหน่งในกรณีที่ไม่สามารถปฏิบัติหน้าที่ได้ หรือในกรณีฉุกเฉินอื่น ๆ ที่ไม่คาดคิด
thumb|ถิ่นกำเนิดของประธานาธิบดีแบ่งตามรัฐ|alt=Presidents by state of birth  

เมื่อวันที่ 25 กรกฎาคม พ.ศ.&thinsp;2565 ได้มี ประธานาธิบดีคนที่ 15 ของอินเดีย   

## รายพระนามจักรพรรดิแห่งจักรวรรดิโมกุล

* ช่องสีเงินหมายถึงจักรพรรดิที่มาจากราชวงศ์ซูรี ปกครองทางตอนเหนือของอินเดีย.''

หมายเหตุ:จักรพรรดิจักรวรรดิโมกุลมีคติพหุภรรยา ทรงมีพระชายามากมายฮาเร็ม เพื่อให้มีรัชทายาท จึงเป็นการยากที่จะระบุจำนวนพระราชโอรสธิดาในจักรพรรดิแต่ละพระองค์ 
thumb|right|ผังราชวงศ์โมกุล.
## รายพระนามจักรพรรดิ/จักรพรรดินีนาถแห่งอินเดีย

## ผู้สำเร็จราชการอินเดีย
*ผู้สำเร็จราชการอินเดีย
## รายชื่อประธานาธิบดีของประเทศอินเดีย

### กฎของบริษัทในประเทศอินเดีย

### ราชอังกฤษ

### รัฐบาลเฉพาะกาลเพื่อเอกราชของอินเดีย

### ราชอังกฤษ

### ผู้ว่าราชการจังหวัด

### ประธานคณะกรรมการบริหาร

### สุภาส จันทระ โบส รัฐบาลเฉพาะกาลเพื่อเอกราชของอินเดีย

### ประธานคณะกรรมการบริหาร

### ผู้ว่าราชการจังหวัด

## ประธานาธิบดี

; สัญลักษณ์อื่น ๆ 
:- เสียชีวิตขณะดำรงตำแหน่ง
: - ดำรงตำแหน่งไม่ครบวาระ
: - รักษาการประธานาธิบดี

## รักษาการประธาน

## ดูเพิ่ม

* ประธานาธิบดีอินเดีย
* นายกรัฐมนตรีอินเดีย
* รายชื่อประมุขแห่งรัฐของอินเดีย
* รองประธานาธิบดีอินเดีย
* ประธานตุลาการอินเดีย
* นายกรัฐมนตรีอินเดีย
* คู่สมรสของประธานาธิบดีอินเดีย

## อ้างอิง

### ทั่วไป

* 
* 

## แหล่งข้อมูลอื่น

* Official website ของประธานาธิบดีอินเดีย
* Rediff.com – Presidents of India
* The Hindu – A presidential poll in the coalition age 
* Zee News: Former Presidents

อินเดีย
หมวดหมู่:ประธานาธิบดีอินเดีย
ทางด่วนโทเม

**ทางด่วนโทเม** () เป็นทางด่วนแห่งชาติสายหนึ่งบนเกาะฮนชู ประเทศญี่ปุ่น ดำเนินการโดยบริษัททางด่วนญี่ปุ่นกลาง ทางด่วนสายนี้กำหนดให้ใช้หมายเลข **E1** ภายใต้ข้อเสนอการกำหนดหมายเลขทางด่วน ค.ศ. 2016 เนื่องจากเส้นทางของทางด่วนนี้ขนานไปกับทางหลวงแผ่นดินหมายเลข 1 ทางด่วนโทเมเป็นส่วนหนึ่งของทางหลวงเอเชียสาย 1 ในโครงข่ายทางหลวงสายเอเชีย

## การตั้งชื่อ
คำว่า โทเม เป็นอักษรย่อที่ประกอบด้วยตัวอักษรคันจิสองตัว ตัวแรกหมายถึงโตเกียว () และตัวที่สองหมายถึงนาโงยะ () ซึ่งเป็นสองเมืองหลักที่ทางด่วนนี้เชื่อมเข้าด้วยกัน

ทางด่วนนี้ได้รับกำหนดชื่ออย่างเป็นทางการว่า ทางด่วนโทไกสายแรก ส่วนทางด่วนโทไกสายที่สอง (เปิดใช้งานในชื่อ ทางด่วนชินโทเม) อยู่ระหว่างการก่อสร้าง โดยจะขนานกับเส้นทางที่มีอยู่เดิม ซึ่งจะช่วยบรรเทาปัญหาการจราจรแออัดในระยะเวลาอันใกล้

## ภาพรวม
[left|thumb|ทางด่วนโทเมใน[อัตสึงิ จังหวัดคานางาวะ]]
[right|thumb|ภูมิทัศน์ช่วงเย็นบริเวณใกล้กับพื้นที่จอดรถยูอิ ซึ่งในภาพมี (จากขวาไปซ้าย) [อ่าวซูรูงะ, ทางด่วนโทเม, ทางหลวงแผ่นดินหมายเลข 1 และทางรถไฟสายหลักโทไกโด]]

ทางด่วนโทเมเป็นถนนสายสำคัญที่เชื่อมระหว่างโตเกียวและนาโงยะ เป็นถนนที่มีการจราจรคับคั่งที่สุดในบรรดาถนนที่ดำเนินการโดยบริษัททางด่วนญี่ปุ่นกลาง โดยบางตอนนั้นมีรถสัญจรมากกว่า 100,000 คันต่อวัน

ทางด่วนช่วงแรกเปิดให้บริการในปี ค.ศ. 1968 และแล้วเสร็จตลอดทั้งสายในปี ค.ศ. 1969

จากจุดเริ่มต้นในพื้นที่ทางตะวันตกของโตเกียว เส้นทางของทางด่วนวิ่งไปทางตะวันตกผ่านจังหวัดคานางาวะ โดยขนานไปกับทางหลวงแผ่นดินหมายเลข 246 และผ่านตอนเหนือของเมืองโยโกฮามะ เส้นทางวิ่งต่อไปทางตะวันตกเข้าสู่จังหวัดชิซูโอกะ วิ่งผ่านทิศใต้ของภูเขาฟูจิ และวิ่งตามแนวชายฝั่งอ่าวซูรูงะ โดยขนานไปกับทางหลวงแผ่นดินหมายเลข 1 และทางหลวงประวัติศาสตร์โทไกโด ก่อนที่จะเข้าสู่เมืองชิซูโอกะ จากนั้นเส้นทางก็วิ่งต่อไปทางตะวันตก ผ่านทะเลสาบฮามานะ ซึ่งอยู่ในพื้นที่ทางตะวันตกของจังหวัดชิซูโอกะ และเข้าสู่จังหวัดไอจิ หลังจากนั้นทางด่วนก็ได้มุ่งหน้าไปทางตะวันตกเฉียงเหนือ ผ่านพื้นที่ทางตะวันออกของเมืองนาโงยะ และไปบรรจบกับปลายทางของทางด่วนชูโอ ก่อนที่จะสิ้นสุดที่ทางแยกต่างระดับในเมืองโคมากิ ซึ่งอยู่ทางเหนือของเมืองนาโงยะ แม้ว่าทางด่วนโทเมจะสิ้นสุดที่จุดนี้ แต่เส้นทางนั้นก็ได้ต่อเนื่องโดยเชื่อมต่อกับทางด่วนเมชิง ซึ่งต่อไปยังเกียวโต โอซากะ และโคเบะ

## ดูเพิ่ม
* ทางด่วนชินโทเม
* ทางหลวงสายเอเชีย
* บริษัททางด่วนญี่ปุ่นกลาง
* ทางด่วนในประเทศญี่ปุ่น

## อ้างอิง

## แหล่งข้อมูลอื่น

* บริษัททางด่วนญี่ปุ่นกลาง 

โทเม
หมวดหมู่:ถนนในจังหวัดไอจิ
หมวดหมู่:ถนนในจังหวัดคานางาวะ
หมวดหมู่:ถนนในจังหวัดชิซูโอกะ
หมวดหมู่:ถนนในโตเกียว
หมวดหมู่:ทางหลวงเอเชียสาย 1
ศูนย์ธุรกิจนานาชาติมอสโก

**ศูนย์ธุรกิจนานาชาติมอสโก** (; ) หรือ **มอสโกซิตี** () เป็นโครงการพัฒนาเชิงพาณิชย์ ตั้งอยู่ทางทิศตะวันออกของถนนวงแหวนที่สาม บริเวณขอบตะวันตกของเขตเปรสเนนสกีในมอสโก ประเทศรัสเซีย ณ ค.ศ. 2019 ศูนย์ธุรกิจนานาชาติมอสโกยังคงอยู่ระหว่างการพัฒนา โดยพื้นที่ก่อสร้างอยู่บริเวณทำนบกั้นน้ำเปรสเนนสกีบนแม่น้ำมอสควา อยู่ห่างจากจัตุรัสแดงไปทางทิศตะวันตก  โครงการมีพื้นที่ 60 เฮกตาร์

รัฐบาลรัสเซียวางแผนโครงการนี้มาตั้งแต่ ค.ศ. 1992 โดยมีแผนพัฒนาให้เป็นพื้นที่ของสำนักงาน ที่อยู่อาศัย สถานประกอบการ และสถานบันเทิง รองรับผู้คนได้ 250,000–300,000 คนที่มาทำงาน อาศัย หรือเดินทางมาเยี่ยมชม ศูนย์ธุรกิจมีตึกระฟ้า 6 ตึกที่มีความสูง 300 เมตรหรือมากกว่า เฟเดอเรชันทาวเวอร์ ซึ่งเป็นอาคารที่สูงเป็นอันดับสองของทวีปยุโรป ก็ตั้งอยู่ในศูนย์ธุรกิจแห่งนี้ อาคารอื่น ๆ ที่สำคัญ ได้แก่ โอเคโอทาวเวอร์ เมอร์คิวรีซิตีทาวเวอร์ ยูเรเซีย ซิตีออฟแคปพิทัลส์ และนาเบเรชนายา ซึ่งเป็นอาคารที่สูงเป็นอันดับที่ 3, 4, 6, 7 และ 8 ของทวีปยุโรป ใน ค.ศ. 2016 มี 12 จาก 23 อาคารที่ก่อสร้างเสร็จแล้ว มี 7 อาคารที่กำลังก่อสร้าง และมี 4 อาคารที่อยู่ระหว่างการออกแบบ

## ระเบียงภาพ

ไฟล์:Moscow International Business Center1.jpg|ภาพทิวทัศน์ของศูนย์ธุรกิจนานาชาติเมื่อมองจากอาคารที่พักอาศัยเนโบ
ไฟล์:Moscow-City. Night (45595943931).jpg|ศูนย์ธุรกิจนานาชาติในยามค่ำคืน มองจากอาคารเชอร์แบงก์ซิตี
ไฟล์:Interchange near Moscow-City.jpg|ทางแยกต่างระดับระหว่างถนนวงแหวนที่สามกับถนนมากิสตรัลนายาที่สาม
ไฟล์:Отель "Украина" (вид от Москва-Сити).jpg|โรงแรมยูเครนาเมื่อมองจากจุดชมวิวชั้น 89 บนเฟเดอเรชันทาวเวอร์


## อ้างอิง

## แหล่งข้อมูลอื่น

* เว็บไซต์อย่างเป็นทางการของศูนย์ธุรกิจนานาชาติ 
* เว็บไซต์อย่างเป็นทางการของเฟเดอเรชันทาวเวอร์
* Citytowers Forum 
* My Moscow City

หมวดหมู่:สิ่งก่อสร้างในมอสโก
ฟอลกายส์

***ฟอลกายส์*** () เคยเป็นที่รู้จักในนาม ***ฟอลกายส์: อัลติเมตน็อกเอาต์*** (*Fall Guys: Ultimate Knockout*) เป็นเกมแนวแบตเทิลรอยัลในปี 2563 พัฒนาโดยมีเดียโทนิก และจัดจำหน่ายโดยดีโวลเวอร์ดิจิทัล วางจำหน่ายในวันที่ 4 สิงหาคม 2563 ทางไมโครซอฟท์ วินโดวส์, เพลย์สเตชัน 4, เพลย์สเตชัน 5, เอกซ์บอกซ์วัน, เอกซ์บอกซ์ซีรีส์ X/S และนินเท็นโด สวิตช์ เกมได้รับแรงบันดาลใจจากรายการโทรทัศน์ *[[โหด มัน ฮา]]* (*Takeshi's Castle*)

## การเล่น
ผู้เล่นสูงสุด 60 คนเข้าร่วมแมตช์การเล่นแบบแบตเทิลรอยัล ผู้เล่นที่มีรูปลักษณ์เป็นตัวการ์ตูนคล้ายวุ้นเยลลี่ เคลื่อนที่ไปมาในสนามเล่นสามมิติ โดยสามารถกระโดด หยิบจับและพุ่งตัวเพื่อควบคุมการตก นอกจากนี้สามารถจับและผลักผู้เล่นอื่นได้ มีเป้าหมายเพื่อให้ผ่านเข้าสู่รอบถัดไปโดยปฏิบัติภารกิจของมินิเกมต่าง ๆ ที่เลือกมาแบบสุ่ม มินิเกมมีภารกิจ เช่น ไปถึงเส้นชัยที่ปลายด่าน, ส่วนบางมินิเกมก็มีการเล่นที่ต้องอาศัยทีม อุปสรรคมีอยู่ทั่วแผนที่เพื่อเพิ่มความซับซ้อน ผู้เล่นที่เข้าเส้นชัยไม่ทันหรือปฏิบัติภารกิจของมินิเกมล้มเหลวจะตกรอบ ในรอบสุดท้าย ผู้เล่นที่เหลือจะเล่นมินิเกมแบบพิเศษที่ออกแบบมาสำหรับผู้เล่นจำนวนน้อย ผู้ชนะได้แก่ผู้เล่นคนสุดท้ายที่ยังเหลืออยู่

"คูโด" เป็นเงินตราภายในเกมที่ผู้เล่นสามารถใช้ซื้อชุดและอีโมตสำหรับตัวละคร ผู้เล่นได้รับคูโดจากการแข่ง และได้ "มงกุฎ" (เป็นเงินตราพิเศษ) ที่ได้จากการเป็นผู้ชนะแมตช์ นอกจากนี้มีธุรกรรมขนาดย่อมสำหรับใช้ซื้อเงินในเกม

## ยอดขาย
ภายใน 24 ชั่วโมงหลังจำหน่าย เกมมีผู้เล่นกว่า 1.5 ล้านคน วันที่ 10 สิงหาคม ผู้ผลิตประกาศว่าเกมขายได้แล้ว 2 ล้านชุดบนสตีม ระหว่างวันแรก มีรายงานว่าเซิร์ฟเวอร์ทำงานหนักเกินเพราะคนนิยมเล่นมาก หลังเกิดปัญหานี้ซ้ำ ๆ มีเดียโทนิกระบุว่ากำลังเพิ่มความจุเซิร์ฟเวอร์

## อ้างอิง

หมวดหมู่:วิดีโอเกมที่ออกวางจำหน่ายในปี พ.ศ. 2563
หมวดหมู่:เกมแบตเทิลรอยัล
หมวดหมู่:วิดีโอเกมแข่งความเร็ว
หมวดหมู่:เกมสำหรับวินโดวส์
หมวดหมู่:วิดีโอเกมที่พัฒนาขึ้นในสหราชอาณาจักร
กอสตัส ซีมีกัส

**กอสตัส ซีมีกัส** (; เกิด 12 พฤษภาคม ค.ศ. 1996) เป็นนักฟุตบอลชาวกรีก ปัจจุบันเล่นในตำแหน่งแบ็กซ้ายให้กับโรมาในเซเรียอา โดยที่ยืมตัวมาจากลิเวอร์พูลในพรีเมียร์ลีก และเล่นให้กับทีมชาติกรีซ

## สโมสรอาชีพ
### โอลิมเบียโกส
ซีมีกัสเล่นให้กับโอลิมเบียโกสครั้งแรกในซูเปอร์ลีกกรีซ ในเกมที่พบกับAEL Kalloni เมื่อ 19 ธันวาคม ค.ศ. 2015

#### เอสบีแยร์
เมื่อ 28 ธันวาคม ค.ศ. 2016 ซีมีกัสเซ็นสัญญากับเอสบีเยร์ซึ่งเป็นสโมสรจากประเทศเดนมาร์ก โดยเป็นการยืมจนถึงสิ้นสุดฤดูกาล 2016–17  เมื่อ 17 กุมภาพันธ์ ค.ศ. 2017 เขาลงเล่นให้กับสโมสรครั้งแรก และยิงประตูได้ในเกมที่พบกับ SønderjyskE Fodbold ด้วยคะแนน 3–0 ในฤดูกาลนั้นเขาทำได้ 13 ประตูก่อนที่จะกลับไปยังโอลิมเบียโกส

#### วิลเลิมตเว
เมื่อ 30 มิถุนายน ค.ศ. 2017 ซีมีกัสย้ายไปแบบยืมอีกครั้ง โดยเซ็นสัญญากับวิลเลิมตเวซึ่งเป็นสโมสรจากประเทศเนเธอร์แลนด์ ด้วยสัญญาแบบทั้งฤดูกาล เขาลงเล่นเป็นตัวจริงใน เอเรอดีวีซี ฤดูกาล 2017–18  ทั้งหมด 32 จาก 34 นัด และยังยิงประตูได้อีกด้วย โดยใน KNVB Cup รอบก่อนรองชนะเลิศ เขายิงลูกฟรีคิกช่วยให้เสมอในช่วงต่อเวลาพิเศษ และวิลเลิมตเวเอาชนะRodaด้วยการยิงลูกโทษ ซีมีกัสยิงประตูด้วยท่าจักรยานอากาศ เอาชนะยูเทรกต์ ด้วยคะแนน 3–2 ซึ่งประตูลูกนั้นได้รับเลือกให้เป็นประตูยอดเยี่ยมประจำเดือนและมีส่วนทำให้เขาได้รับการเสนอชื่อให้เป็นนักเตะดาวรุ่งประจำเดือนของเอเรอดีวีซีในเดือนมีนาคม ค.ศ. 2018

#### กลับมายังโอลิมเบียโกส
Pedro Martins ผู้ฝึกสอนของโอลิมเบียโกส ได้เก็บซีมีกัสไว้ลงเล่นในฤดูกาล 2018–19 เมื่อเดือนพฤศจิกายน ค.ศ. 2018 เขาส่งบอลให้Kostas Fortounisยิงประตูแรกได้ในเกมที่ชนะF91 Dudelange ด้วยคะแนน 5–1 ในยูฟ่ายูโรปาลีก ฤดูกาล 2018–19 รอบแบ่งกลุ่ม; ต่อมาผู้เล่นทั้งสองมีชื่อใน ผู้เล่นยอดเยี่ยมประจำสัปดาห์ของยูฟ่ายูโรปาลีก ปลาย ค.ศ. 2018 เขาถูกเลือกให้อยู่ในม้านั่งสำรองหลังจากตำแหน่งของเขาถูกแทนที่โดยLeonardo Koutris แต่ฝ่ายบริหารของโอลิมเปียกอสเป็นที่ทราบกันดีว่ามีความศรัทธาซีมีกัสเป็นอย่างมาก ส่งผลให้นักเตะวัย 22 ปีได้รับข้อเสนอใหม่ โดยซีมีกัสตกลงที่จะเซ็นสัญญาซึ่งจะทำให้เขาอยู่กับสโมสรจนถึง ค.ศ. 2023

### ลิเวอร์พูล
เมื่อ 10 สิงหาคม ค.ศ. 2020 ซีมีกัสเซ็นสัญญาระยะยาวกับลิเวอร์พูลด้วยค่าตัวตามรายงานคือ 11.75 ล้านปอนด์  โดยซีมีกัสได้สวมเสื้อหมายเลข 21 ต่อมา ในวันที่ 24 กันยายน ค.ศ. 2020 ฟุตบอลลีกคัพ รอบ 3 ซีมีกัสลงเล่นให้กับ ลิเวอร์พูล เป็นนัดแรก ในนัดที่ ลิเวอร์พูล เอาชนะ ลิงคอล์นซิตี 7-2 ช่วยให้ ลิเวอร์พูล ผ่านเข้ารอบ 4 ฟุตบอลลีกคัพ ได้สำเร็จ

ในวันที่ 14 พฤษภาคม ค.ศ. 2022 เอฟเอคัพ รอบชิงชนะเลิศ 2022 ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 6-5 ช่วยให้ ลิเวอร์พูล คว้าแชมป์เอฟเอคัพ สมัยที่ 8 ได้สำเร็จ

## สถิติอาชีพ
### สโมสร

### ทีมชาติ

## เกียรติประวัติ
;โอลิมเบียโกส
* ซูเปอร์ลีกกรีซ: 2019–20
;ลิเวอร์พูล
* พรีเมียร์ลีก: 2024–25
* เอฟเอคัพ: 2021–22
* อีเอฟแอลคัพ: 2021–22, 2023–24
* เอฟเอคอมมิวนิตีชีลด์: 2022

## หมายเหตุ

## อ้างอิง

หมวดหมู่:บุคคลจากเอเธนส์
หมวดหมู่:นักฟุตบอลชาวกรีก
หมวดหมู่:นักฟุตบอลทีมชาติกรีซ
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลโอลิมเบียโกส
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสมาคมกีฬาโรมา
หมวดหมู่:ผู้เล่นในเซเรียอา
ฟุตซอลไทยลีก ฤดูกาล 2563

**ฟุตซอล ไทยลีก 2563** เป็นการแข่งขันฟุตซอลอาชีพระดับสูงสุดของประเทศไทยภายใต้การจัดการของ สมาคมฟุตบอลแห่งประเทศไทย และ การกีฬาแห่งประเทศไทย (SAT) จัดขึ้นเป็นครั้งที่ 13 ในปี พ.ศ. 2563 ซึ่งในฤดูกาลนี้มี 14 ทีมที่เข้าร่วมการแข่งขัน โดยจะแข่งขันที่สนามกลาง (สนามบางกอกอารีนา) เริ่มต้นฤดูกาลการแข่งขันในวันที่ 1 สิงหาคม พ.ศ. 2563 และสิ้นสุดฤดูกาลการแข่งขันในวันที่ 27 ธันวาคม พ.ศ. 2563

## สโมสร
* การท่าเรือ เอเอสเอ็ม
* พีทีที บลูเวฟ ชลบุรี
* สิงห์ สมุทรสาคร เอฟซี
* สุราษฏร์ธานี
* ห้องเย็นท่าข้าม
* บีเคซี ปราจีนบุรี ไฮเวย์
* แบงค็อก บีทีเอส เอฟซี 
* บางกอก ซิตี้
* ราชนาวี
* ธรรมศาสตร์ สแตลเลี่ยน
* ม.ภาคตะวันออกเฉียงเหนือ
* ม.เกษมบัณฑิต
* ม.ราชภัฏเพชรบุรี
* แคท เอฟซี

## ตารางคะแนน
**อัปเดตล่าสุด ณ วันที่ 27 ธันวาคม พ.ศ. 2563**

## ผลการแข่งขัน

## สถิติประจำฤดูกาล

### ผู้ทำประตูสูงสุด

## ดูเพิ่ม
* ฟุตซอลไทยแลนด์ลีกดิวิชัน 1
* ฟุตซอลไทยแลนด์ลีกดิวิชัน 1 2563
* เอไอเอส ฟุตซอล เอฟเอคัพ 2563

## อ้างอิง

## แหล่งข้อมูลอื่น
* เว็บไซต์อย่างเป็นทางการ

หมวดหมู่:ฟุตซอลไทยลีกแบ่งตามฤดูกาล
หมวดหมู่:กีฬาไทยในปี พ.ศ. 2563
อีลยา คูเตปอฟ

**อีลยา ออเลกอวิช คูเตปอฟ** (; เกิดวันที่ 29 กรกฎาคม ค.ศ. 1993) เป็นนักฟุตบอลอาชีพชาวรัสเซีย ปัจจุบันเล่นในตำแหน่งเซ็นเตอร์แบ็กให้กับสปาร์ตัคมอสโก เขาลงเล่นในรัสเซียนพรีเมียร์ลีกครั้งแรกเมื่อวันที่ 10 ธันวาคม ค.ศ. 2012 โดยลงเล่นให้กับสปาร์ตัคมอสโกในนัดที่พบกับรูบินคาซาน

เขาถูกเรียกติดทีมชาติรัสเซียในเดือนสิงหาคม ค.ศ. 2016 ในนัดที่พบกับตุรกีและกานา แต่เขาได้ลงเล่นนัดแรกเมื่อวันที่ 9 ตุลาคม ค.ศ. 2016 ในนัดกระชับมิตรที่พบกับคอสตาริกา ต่อมาในวันที่ 11 พฤษภาคม ค.ศ. 2018 เขามีชื่อติดทีมชาติชุดเบื้องต้นในการแข่งขันฟุตบอลโลก 2018 และในวันที่ 3 มิถุนายน ค.ศ. 2018 เขาก็ยังมีชื่อในชุดสุดท้าย เขาลงเล่นให้กับรัสเซียครบทุกนัดทุกนาทีก่อนที่จะตกรอบก่อนรองชนะเลิศด้วยการพ่ายแพ้การยิงลูกโทษต่อโครเอเชีย

## เกียรติประวัติ
;สปาร์ตัคมอสโก
* รัสเซียนพรีเมียร์ลีก: 2016-17
* รัสเซียนซูเปอร์คัพ: 2017

;รัสเซีย อายุไม่เกิน 21 ปี
* Commonwealth of Independent States Cup: 2013

## อ้างอิง

## แหล่งข้อมูลอื่น

* Player page by sportbox.ru

หมวดหมู่:นักฟุตบอลชาวรัสเซีย
หมวดหมู่:กองหลังฟุตบอล
หมวดหมู่:ผู้เล่นสโมสรฟุตบอลสปาร์ตัคมอสโก
หมวดหมู่:ผู้เล่นในรัสเซียนพรีเมียร์ลีก
หมวดหมู่:นักฟุตบอลทีมชาติรัสเซีย
หมวดหมู่:ผู้เล่นในฟีฟ่าคอนเฟเดอเรชันส์คัพ 2017
หมวดหมู่:ผู้เล่นในฟุตบอลโลก 2018
ไดโงะ (นักร้อง)

**ไดโงะ ไนโต** ( เกิดวันที่ 8 เมษายน ค.ศ. 1978 ที่โตเกียว ประเทศญี่ปุ่น) หรือชื่อในวงการว่า **ไดโงะ** (DAIGO) หรือเดิมรู้จักกันในชื่อ **ไดโงะ☆สตาร์ดัสต์** (DAIGO☆STARDUST) เป็นนักร้อง นักแต่งเพลง นักแสดง และนักพากย์เสียงชาวญี่ปุ่น เขาเริ่มต้นอาชีพใน ค.ศ. 2003 ในชื่อ ไดโงะ สตาร์ดัสต์ สังกัดวิกเตอร์เอ็นเตอร์เทนเมนต์ ต่อมาใน ค.ศ. 2007 เขาก่อตั้งวงดนตรีร็อกชื่อว่า เบรกเกอซ์ เขามีผลงานการแสดงที่มีชื่อเสียงในบทบาท ยูกิชิ โออิชิ ในเรื่อง *เลิฟชัฟเฟิล*

## ชีวิตส่วนตัว
### 1978-2001: ช่วงแรก
ไดโงะเกิดวันที่ 8 เมษายน ค.ศ. 1978 ที่เขตนากาโนะในโตเกียว เขาอาศัยที่อิจิกาวะในจังหวัดชิบะตั้งแต่ตอนอายุ 3 ขวบจนถึงชั้นประถมศึกษาปีที่ 3 เขาย้ายกลับโตเกียวหลังจากที่ตาของเขา โนโบรุ ทาเกชิตะ เข้ารับตำแหน่งนายกรัฐมนตรีญี่ปุ่น เขาเข้าศึกษาที่โรงเรียนทามางาวะและคณะศิลปศาสตร์ มหาวิทยาลัยทามางาวะ ซึ่งเขาลาออกกลางคัน เขาชื่นชอบการฟังเพลงร็อกนับตั้งแต่ที่เขาอายุยังน้อย โดยเขามักฟังเพลงร็อกของวงโบอี และพยายามฝึกเล่นกีตาร์คลาสสิก แต่ต่อมาก็เปลี่ยนไปเล่นกีตาร์ไฟฟ้าแทน เขาชื่นชอบวง B'z และได้ก่อตั้งวงดนตรีคัฟเวอร์ในโรงเรียนมัธยมปลายของเขา เขาเริ่มฝึกร้องเพลงตอนมัธยมศึกษาปีที่ 6 และก่อตั้งวง JZEIL ซึ่งได้แสดงในเทศกาลโรงเรียนก่อนที่เขาจะสำเร็จการศึกษา วงนี้ได้รับความนิยมเป็นอย่างมากและมีโอกาสกลายเป็นวงดนตรีอาชีพ อย่างไรก็ตาม วงถูกยุบเมื่อวันที่ 25 กันยายน ค.ศ. 2001

### 2001-2007: ไดโงะ☆สตาร์ดัสต์
หลังจากที่วง JZEIL ถูกยุบ เขาได้เริ่มเป็นนักร้องเดี่ยวภายใต้ชื่อ "ไดโงะกับของเล่นอวกาศ" ต่อมาในวัย 25 ปี เขาได้เปิดตัวภายใต้ชื่อ ไดโงะ☆สตาร์ดัสต์ เมื่อวันที่ 21 กรกฎาคม ค.ศ. 2003 ซึ่งเขาได้รับความช่วยเหลือจากช่างภาพ คาโต มาโซโนริ

ตาของไดโงะมีชื่อว่า โนโบรุ มาเกชิตะ เป็นอดีตนายกรัฐมนตรีชาวญี่ปุ่น พี่สาวของไดโงะมีชื่อว่า เอย์โกะ ไนโต เป็นนักวาดมังงะที่รู้จักกันในนามปากกา เอย์กิเอย์กิ

ในวันที่ 11 มกราคม ค.ศ. 2016 เขาสมรสกับเคโกะ คิตะงะวะ ที่เคยแสดงเป็นเซเลอร์มาร์ส

## อ้างอิง

## แหล่งข้อมูลอื่น
* Daigo official website 
* Daigo official blog
* Daigo Stardust official website
* Breakerz official website

หมวดหมู่:นักร้องชายญี่ปุ่น
หมวดหมู่:นักแสดงชายชาวญี่ปุ่น
หมวดหมู่:บุคคลจากโตเกียว
ท่าอากาศยานนานาชาติกาลีกัต

**ท่าอากาศยานนานาชาติกาลีกัต** (; ) หรือ **ท่าอากาศยานกรีปุระ** (Karipur Airport) เป็นท่าอากาศยานนานาชาติที่ตั้งอยู่ในกรีปุระ, อำเภอมัลปปุรัม ใน รัฐเกรละ, ประเทศอินเดีย มห้บริการพื้นที่ภูมิภาคมาละบาร์ของโคชิโคด, มัลปปุรัม, วยนท และ ปาลักกัด ท่าอากาศยานตั้งอยู่ 25 กิโลเมตรจากเมืองมัลปปุรัม และ 28 กิโลเมตรจากเมืองโคชิโคด ให้บริการแก่เทศบาลนครสองจากเจ็ดแห่งของรัฐ คือ เทศบาลนครโคชิโคด และ เทศบาลนครมัลปปุรัม ท่าอากาศยานเปิดเมื่อ 13 เมษายน 1988 ท่าอากศยานนี้เป็นฐานการบินของแอร์อินเดียเอกซ์เปรสส์ และให้บริการเดินทางไปฮัจญ์ที่เมดินา และ เจดดาห์ จากเกรละ ที่นี่เป็นสนามบินที่มีผู้โดยสารหนาแน่นที่สุดเป็นอันดับที่ 11 ในประเทศอินเดีย ที่นี่เป็นท่าอากาศยานที่หนาแน่นที่สุดในรัฐเกรละเป็นอันดับที่สามรอบจากโกจี และ ตริวันทรัม ท่าอากาศยานนี้ได้รับสถานะเป็นท่าอากาศยานนานาชาติในวันที่ 2 กุมภาพันธ์ 2006 ที่นี่เป็นหนึ่งใน 3 ท่าอากศยานในประเทศอินเดียที่มีรันเวย์เทเบิลท็อป (tabletop runway) 

## อ้างอิง

หมวดหมู่:สิ่งก่อสร้างในรัฐเกรละ
กาลีกัต
กฤษณชนมาษฏมี

**กฤษณชนมาษฏมี** (อักษรโรมัน: Krishna Janmashtami) หรือเรียกสั้น ๆ ว่า **ชนมาษฏมี** (อักษรโรมัน: Janmashtami) หรือ **โคกุลาษฏมี** (อักษรโรมัน: Gokulashtami) เป็นเทศกาลประจำปีในศาสนาฮินดูที่เฉลิมฉลองประสูติกาลของพระกฤษณะ อวตารปางที่แปดของพระวิษณุ วันที่ของกฤษณชนมาษฏมีตรงกับในปฏิทินฮินดู ในวันที่แปด (อัษฏมี) ของกฤษณปักษ์ (ปักษ์มืด) ในศราวน หรือภัทรปัท (ขึ้นอยู่กับปฏิทิน) ซึ่งตรงกับช่วงระหว่างเดือนสิงหาคมและกันยายนตามปฏิทินเกรกอเรียน

กฤษณชนมาษฏมีถือเป็นเทศกาลสำคัญโดยเฉพาะอย่างยิ่งในลัทธิไวษณพของศาสนาฮินดู ระหว่างเทศกาลมีการแสดงร่ายรำประกอบดนตรีแสดงถึงพระชนมชีพของพระกฤษณะตามที่ระบุไว้ใน *[[Bhagavata Purana|ภาควตปุราณะ]]* (เช่น รสลีลา หรือ กฤษณลีลา), การขับร้องบทสรรเสริญในช่วงเที่ยงคืน ซึ่งเชื่อกันว่าเป็นกาลประสูติของพระศิวะ, อดอาหาร (*อุปวส; upavasa*), การเฝ้ายามยามค่ำคืน (ราตรี *ชครัน*; Jagaran), และเทศกาล (มโหตสว; Mahotsav) ในวันถัดไป ชนมาษฏมีเป็นที่ฉลองกันมากเป็นพิเศษในมถุรา และ วฤนทาวัน และในประเทศอินเดีย

ถัดจากเทศกาลชนมาษฏมีคือเทศกาลนันโทตสว (Nandotsav) ที่ซึ่งเฉลิมฉลองเหตุการณ์เมื่อนันทะ บาบา ได้แจกจ่ายของขวัญไปทั่วแก่ชุมชนเพื่อเป็นเกียรติแห่งประสูติกาล

## ดูเพิ่ม
* หมู่มนเทียรกฤษณชนมสถาน ที่ซึ่งเชื่อว่าเป็นที่ประสูติของพระกฤษณะ
* ดาฮีฮันดี การเฉลิมฉลองชนมาษฏมีในรัฐมหาราษฏระ

## อ้างอิง

### บรรณานุกรม
* 
* 
* 
* 
* 

หมวดหมู่:วันเกิด
หมวดหมู่:ลัทธิไวษณพ
หมวดหมู่:พระกฤษณะ
หมวดหมู่:เทศกาลเนปาล
หมวดหมู่:เทศกาลฮินดู
หมวดหมู่:เทศกาลในประเทศอินเดีย
แอร์อินเดียเอกซ์เพรส

**แอร์อินเดียเอกซ์เพรส** () เป็นสายการบินราคาประหยัดสัญชาติอินเดีย ที่มีสำนักงานใหญ่ตั้งอยู่ที่โกจี, รัฐเกรละ บริหารวานโดยบริษัทแอร์อินเดียเอกซ์เพรส จก. (Air India Express Limited; AIEL) บริษัทลูกของสายการบินแห่งชาติอินเดีย แอร์อินเดีย แอร์อินเดียเอกซ์เพรสให้บริการราว 649 เที่ยวบินต่อสัปดาห์ ไปยังจุดหมายปลายทาง 33 แห่งทั้งในภูมิภาคอินเดีย ตะวันออกกลาง และ เอเชียตะวันออกเฉียงใต้ มีผู้โดยสารราว 4.3&nbsp;ล้านคนต่อปีแอร์อินเดียเอกซ์เพรสมีฐานการบินรองอยู่ที่ตริวันทรัม, กาลีกัต และ มงคลุรู

## ประวัติ
แอร์อินเดียเอกซ์เพรสก่อตั้งเมื่อ 29 เมษายน ค.ศ. 2005 โดยมีสามเที่ยวบินจากติรุวนันตปุรัม โกจจิ และโกฬิกโกฏ เป้าหมายในการก่อตั้งเพื่อเป็นสายการบินราคาประหยัดสำหรับแอร์อินเดีย

## จุดหมายปลายทาง
ณ เดือนตุลาคม ค.ศ. 2023 แอร์อินเดียเอกซ์เพรสทำการบินไปยังจุดหมายปลายทาง 44 แห่งในเอเชีย

### ข้อตกลงการบินร่วม
แอร์อินเดียเอกซ์เพรสมีข้อตกลงการบินร่วมกับสายการบินดังต่อไปนี้:

* แอร์อินเดีย

## ฝูงบิน
[thumb|[โบอิง 737 แมกซ์ 8 ของแอร์อินเดียเอกซ์เพรส]]
ณ เดือนธันวาคม ค.ศ. 2025 แอร์อินเดียเอกซ์เพรสมีเครื่องบินประจำการในฝูงบินดังนี้:

แอร์อินเดียเอกซ์เพรสมีอายุฝูงบินเฉลี่ย 11.5 ปี

## ดูเพิ่ม
*แอร์อินเดียคาร์โก
*แอร์เกรละ
*อัลไลอันซ์แอร์

## อ้างอิง

## แหล่งข้อมูลอื่น
*
*

หมวดหมู่:บริษัทของอินเดีย
หมวดหมู่:สายการบินสัญชาติอินเดีย
หมวดหมู่:สายการบินต้นทุนต่ำ
แอร์อินเดียเอกซ์เพรส เที่ยวบินที่ 1344

เมื่อวันที่ 7 สิงหาคม พ.ศ. 2563 **แอร์อินเดียเอกซ์เพรส เที่ยวบินที่ 1344** เที่ยวบินระหว่างประเทศที่เดินทางระหว่างดูไบ สหรัฐอาหรับเอมิเรตส์ กับ โกฬิกโกฏ ประเทศอินเดีย ได้ไถลออกนอกรันเวย์ของท่าอากาศยานนานาชาติกาลีกัต ภายหลังความพยายามลงจอดหลายครั้งภายใต้สภาพอากาศที่เลวร้าย ลมปีกไม่ปกติ เที่ยวบินนี้เป็นเที่ยวบินส่งกลับบุคคลสัญชาติอินเดียภายใต้การระบาดทั่วของโรคโควิด-19 ซึ่งเป็นส่วนหนึ่งของปฏิบัติการวันเทภารัต เครื่องบินหลังไถลออกนอกรันเวย์ได้ตกลงไปในหุบเขาที่สูง 9–10.5 เมตร (30–35 ฟุต) ส่งผลให้มีผู้โดยสารเสียชีวิต 19 ราย และนักบินทั้งสองนาย ในขณะที่พนักงานบริการบนเครื่องบินที่เหลือทั้งสี่คนและผู้โดยสาร 165 คนรอดชีวิต ในจำนวนนี้มีมากกว่า 100 รายที่ได้รับบาดเจ็บ

## ผู้เคราะห์ร้าย
บนเที่ยวบินประกอบด้วยผู้โดยสารทั้งหมด 184 คน พนักงานบริการบนเครื่องสี่คน และกัปตันสองคน มีผู้เสียชีวิต 18 ราย (ผู้โดยสาร 16 ราย และนักบินทั้งสองราย) และบาดเจ็บมากกว่า 100 ราย

## อ้างอิง

## แหล่งข้อมูลอื่น

* 
* Accident Bulletin: AIXL Flight IX-1344 – Air India

หมวดหมู่:อุบัติเหตุทางการบินในประเทศอินเดีย
หมวดหมู่:ประเทศอินเดียในปี พ.ศ. 2563
หมวดหมู่:ภัยพิบัติในปี พ.ศ. 2563
หมวดหมู่:อุบัติเหตุของเครื่องบินโบอิง 737
หมวดหมู่:รัฐเกรละ
หมวดหมู่:อุบัติเหตุและอุบัติการณ์ทางการบินที่มีการไถลออกนอกทางวิ่ง